Barbus

Barbus er en slekt av karpefisker. Typearten er den mellomeuropeiske flodbarben (Barbus barbus, først kalt Cyprinus barbus). Navnet viser til skjeggtrådene rundt munnen og er avledet fra latin barba, «skjegg».
Slekta Barbus er blitt brukt som et oppsamlingstaxon for hundrevis av ulike karpefisker som egentlig ikke er så nært beslektet. Disse fiskene omfattet de fleste artene i gruppen barber. Berrebi et al. snevret i 1996 Barbus inn til kun å omfatte arter fra Europa, Vest-Asia og Nord-Afrika. Alle barber fra Afrika sør for Sahara og sørlige og østlige deler av Asia er flyttet til andre slekter, blant annet Puntius.
Barbus i Berrebis betydning fra 1996 omfattet to grupper. En nordlig med fem svelgtenner i hovedraden og papiller på underleppa, og en sørlig med fire svelgtenner og ingen papiller. Gruppene adskiller seg også genetisk. Den sørlige gruppen er nå skilt ut som slekta Luciobarbus med utbredelse fra Marokko og Den iberiske halvøy østover til Aralsjøen.
De resterende Barbus-artene i Nord-Afrika er flyttet til slekta Labeobarbus. I Sørvest-Asia er noen arter flyttet til slektene Arabibarbus, Carasobarbus og Mesopotamichthys. Utbredelsen til Barbus i snever betydning er Sør- og Mellom-Europa fra England og Frankrike i vest til Nord-Kaukasia i øst, Anatolia, Transkaukasia, Levanten, nedslagsfeltet til Eufrat og Tigris, og Nord-Iran inkludert de endorheiske Urmia- og Namak-bassengene.
Barbus i snever betyding er tetraploid med 2n = 4x = 100 kromosomer. De er mellomstore fisker med fire skjeggtråder rundt den overbitte munnen. Kroppen er langstrakt og sylindrisk. Størrelsen på skjellene varierer mye.  Det vanligste habitatet er elver med klart, rennende, men ikke for kaldt vann, men de finnes også i innsjøer. 


== Arter ==
 
Barbus balcanicus
flodbarbe (B. barbus)
Barbus bergi
Barbus biharicus
Barbus caninus
Barbus carpathicus
Barbus ciscaucasicus
Barbus cyclolepis
Barbus ercisianus
Barbus euboicus
Barbus goktschaicus
Barbus haasi
Barbus kubanicus
Barbus lacerta
Barbus longiceps
Barbus lorteti
Barbus macedonicus
middelhavsbarbe (B. meridionalis)
Barbus niluferensis
Barbus oligolepis
Barbus peloponnesius
Barbus pergamonensis
semling (B. petenyi)
italiensk barbe (B. plebejus)
Barbus prespensis
Barbus rebeli
Barbus sperchiensis
Barbus strumicae
Barbus tauricus
Barbus tyberinus
Barbus waleckii


== Kilder ==
Bănărescu, P.M. og N.G. Bogutskaya, red. (2003). The Freshwater Fishes of Europe. 5/II.: Cyprinidae 2. Part II.: Barbus. Wiebelsheim: AULA-Verlag. 
Berrebi, P., M. Kottelat, P. Skelton og P. Ráb (1996). «Systematics of Barbus: state of the art and heuristic comments». Folia Zoologica. 45 (suppl. 1): 5–12. ISSN 0139-7893. CS1-vedlikehold: Flere navn: forfatterliste (link)
Coad, B.W. (3. juni 2014). «Barbus». Freshwater Fishes of Iran. Arkivert fra originalen 9. oktober 2016. Besøkt 29. september 2016. 
Gerstmeier, R. og T. Romig (1998). Die Süßwasserfische Europas: für Naturfreunde und Angler. Stuttgart: Kosmos. s. 275–280. ISBN 3-440-07068-9. 
Muus, B.J. og P. Dahlstrøm (1978). Europas ferskvannsfisk (2 utg.). Gyldendal. s. 114–117. ISBN 82-05-10975-3. 
Tsigenopoulos, C.S. og P. Berrebi (2000). «Molecular phylogeny of north Mediterranean freshwater barbs (genus Barbus: Cyprinidae) inferred from cytochrome b sequences: biogeographic and systematic implications». Molecular Phylogenetics and Evolution. 14 (2): 165–179. ISSN 1055-7903. PMID 10679153. doi:10.1006/mpev.1999.0702. 
Vreven, E.J., T. Musschoot, J. Snoeks og U.K. Schliewen (2016). «The African hexaploid Torini (Cypriniformes: Cyprinidae): review of a tumultuous history». Zoological Journal of the Linnean Society. 177 (2): 231–305. ISSN 1096-3642. doi:10.1111/zoj.12366. CS1-vedlikehold: Flere navn: forfatterliste (link)


== Eksterne lenker ==
(en) barber – oversikt og omtale av artene i WORMS-databasen 
(en) barber i Global Biodiversity Information Facility 
(sv) barber hos Dyntaxa 
(en) barber hos Fauna Europaea 
(en) barber hos Fossilworks 
(en) barber hos ITIS 
(en) barber hos NCBI 
(en) Kategori:Barbus – bilder, video eller lyd på Wikimedia Commons 
Barbus – detaljert informasjon på Wikispecies